Ummamuudu

Ummamuudu on eesti rahva- ja popmuusikaansambel, mille repertuaaris oli muu hulgas rahvalaulutöötlusi eesti- ja võrukeelsete sõnadega.

Ansambel asutati 1989. aasta aprillis. Asutajad mängisid varem  ansamblis Võrukaelad. Algkoosseisus olid Ain Aaviksoo (kontrabass), Meelis Leis (kitarr), Toomas Leis ja Timo Vendt (viiul). Seda peetakse esimeseks eesti ansambliks, mis hakkas esitama võrukeelset popmuusikat.

Koos setu laulukooriga Leelonaase pani Ummamuudu aluse ansamblile Ummaleelo.

Ansambli üks tuntumaid lugusid on "Kõnõtraat", mille esitamine Eesti Televisiooni saates "7 vaprat" tõi ansamblile üleriigilise tuntuse. See püsis edetabelis üle poole aasta. Laul oli ka 1994. aasta Raadio 2 Aastahitt."Ummamuudu hittlaul "Kõnõtraat" on tegelikult kaver" ERR menu, 19. juuli 2017

1997. aasta seisuga kuulusid ansamblisse Toomas Leis, Meelis Leis, Timo Vendt, Antti Perli, Sulev Salm, Jaanus Salm ja Meelis Luuk.

Albumid
1993 "Ummamuudu"
1994 "Jälg"
1995 "Meie elu"
1995 "Jõul"
1996 "Kõne Võrust"
2004 "Üts ummamuudu liin"

Viited

Kategooria:Eesti ansamblid
Kategooria:Võru kultuur